**“Кыргыз Республикасынын**

**Жарандык процесстик кодексине**

**өзгөртүүлөрдү киргизүү жөнүндө”**

**Кыргыз Республикасынын Мыйзамынын долбооруна**

**НЕГИЗДЕМЕ-МААЛЫМКАТ**

**1. Максаттар жана милдеттер**

Кыргыз Республикасынын бул Мыйзам долбоору сот өндүрүшүн оптималдаштыруу, соттук жүктөмүн азайтуу жана бюрократиялык иштерди азайтуу, соттук териштирүүлөр учурунда убакытты жана материалдык чыгымдарды кыскартуу максатында жүргүзүлүп жаткан соттук-укуктук реформанын алкагында иштелип чыккан.

2. **Баяндама бөлүгү**

Жарандык сот өндүрүшүнүн негизги милдети жарандардын жана уюмдардын бузулган же талашылып жаткан укуктарын, эркиндиктерин жана мыйзам менен корголуучу кызыкчылыктарын коргоо максатында жарандык иштерди туура жана өз убагында кароо жана чечүү болуп саналат.

Ошол эле учурда жарандар бузулган укуктарын коргоо үчүн сотко кайрылганда, алардын талашын тез арада кароого жана бузулган укуктарын калыбына келтирүүгө ишенүүгө укуктуу.

Ушуга байланыштуу жарандык сот өндүрүшүн өнүктүрүүнүн негизги багыты сот адилеттигинин жеткиликтүүлүгү принцибин ишке ашыруу, аны олуттуу жөнөкөйлөштүрүү жана тездетүү болуп саналат, бул ишти кароо жана чечүү үчүн финансылык жана убакыт ресурстарын үнөмдөө аркылуу жарандардын бузулган укуктарын жана эркиндиктерин соттор тарабынан коргоонун натыйжалуулугун болжолдойт.

Кыргыз Республикасынын Жарандык процесстик кодексинин 350-беренесине ылайык Кыргыз Республикасынын Жогорку соту кассациялык инстанциядагы сот болуп эсептелет жана ушул Кодексте белгиленген негизде жана тартипте укук нормаларын колдонуунун тууралыгынын маселеси боюнча сот актыларын кайра карайт.

Кыргыз Республикасынын Жарандык процесстик кодексинин 364-беренесинин 1-бөлүгүнө ылайык кассациялык даттанууну (сунуштама) караганда кассациялык инстанциядагы сот иште бар болгон материалдар боюнча даттануунун (сунуштаманын) далилдеринин чегинде биринчи жана апелляциялык инстанциядагы соттордун материалдык жана процесстик укуктун нормаларын колдонуусунун тууралыгын текшерет.

Азыркы учурда, жарандык талаш-тартыштарды чечүүнүн негизги жүгүн көтөргөн Кыргыз Республикасынын Жогорку сотунун жарандык иштер боюнча соттук коллегиясынын судьялары өздөрүнүн укуктук табияты боюнча талашсыз иштер менен жүктөлгөн.

Ушуга байланыштуу Мыйзам долбоору менен Кыргыз Республикасынын Жарандык процесстик кодесинин 361- беренесин 5-бөлүк менен толуктоо сунашталып, анда никени бузуу, алимент өндүрүү жана алименттин өлчөмүн өзгөртүү, өзгөчө өндүрүштө каралган, акча каражаттарын өндүрүү же мүлктү талап кылуу жөнүндө иштер боюнча, эгерде доонун баасы жүз миң сомдон ашпаса, менчик укугун таануу жөнүндө иштер боюнча, эгерде доонун баасы жүз миң сомдон ашпаса, турак жайдын ээсинин арызы боюнча жашаган жайынан чыгаруу жана жумушка кайра орноштуруу жана эмгек акыны өндүрүү жөнүндө иштер боюнча кассациялык даттанууларды (сунуштарды) оозеки териштирүүсүз кароо каралган.

Ошол эле учурда кассациялык инстанциядагы сот биринчи жана (же) апелляциялык инстанциялардагы соттун аныктамаларына даттанууларды (сунуштамаларды) даттануу өндүрүшкө кабыл алынган күндөн тартып эки ай өткөндөн кийин карайт, ал жөнүндө ишке катышуучу жактарга кабарлайт. Бул мөөнөт даттанууга (сунуштамага) каршы пикирлерин сотко келтирүү үчүн ишке катышуучу жактарга берилет. Даттанууга (сунуштамага) карата каршы пикирдин жоктугу аны кароо үчүн тоскоолдук болуп саналбайт.

Ошондой эле, ченемдердин ички ырааттуулугун камсыз кылуу максатында аталган берененин 1-бөлүгү экинчи абзац менен толукталат, анда 361-статьянын 5-бөлүгүндө белгиленген иштер боюнча кассациялык даттанууну (сунуштаманы) кароо иш боюнча оозеки териштирүүнү жүргүзбөстөн ушул беренеде белгиленген өзгөчөлүктөр менен ушул бөлүмдүн эрежелерине ылайык жүргүзүлөт деп каралат.

**3. Мүмкүн болуучу социалдык, экономикалык, укуктук, укук коргоо, гендердик, экологиялык, коррупциялык кесепеттер**

Кыргыз Республикасынын Президентинин Жарлыгынын бул долбоорун кабыл алуу социалдык, экономикалык, укуктук, укук коргоочулук, гендердик, экологиялык, коррупциялык терс кесепеттерге алып келбейт.

**4. Коомдун талкуулоонун жыйынтыгы жөнүндө маалымат**

Бул Мыйзам долбоору «Кыргыз Республикасынын ченемдик укуктук актылары жөнүндө” Кыргыз Республикасынын Мыйзамынын 22-беренесине ылайык коомдук талкуулоо максатында Кыргыз Республикасынын ченемдик укуктук актыларынын долбоорлорун коомдук талкуулоонун бирдиктүү порталында жана Кыргыз Республикасынын Жогорку сотунун расмий <https://sot.kg> сайтында 2025-жылдын 25-февралында жайгаштырылган.

**5. Долбоордун мыйзамдарга шайкештигин талдоо**

Кыргыз Республикасынын Президентинин Жарлыгынын сунушталган долбоору колдонуудагы мыйзамдардын ченемдерине, ошондой эле Кыргыз Республикасы катышуучусу болуп саналган, белгиленген тартипте күчүнө кирген эл аралык келишимдерге каршы келбейт.

**6. Каржылоонун зарылдыгы жөнүндө маалымат**

Ушул Мыйзам долбоорду кабыл алуу республикалык бюджеттен кошумча каржылоону талап кылбайт.

**7. Регулятивдик таасир берүүсүн талдоо жөнүндө маалымат (зарыл болгон учурда)**

Кыргыз Республикасынын Президентинин Жарлыгынын долбоору регулятивдик таасир берүүсүнө талдоо жүргүзүүнү талап кылбайт, анткени ишкердик ишти жөнгө салууга багытталган эмес.

**Кыргыз Республикасынын**

**Жогорку сотунун**

**Төрагасы М.А.Сатыев**